## Odluka o obveznom upisu blagajničkih zapisa Hrvatske narodne banke

### NN 10/2003 (21.1.2003.), Odluka o obveznom upisu blagajničkih zapisa Hrvatske narodne banke

# HRVATSKA NARODNA BANKA

146

Na teme­lju
članka 8. stavak 2., članka 9. i članka 39. stavak 2. pod i) Zakona o Hrvatskoj
narodnoj banci (»Narodne novine«, br. 36/2001.) guverner Hrvatske narodne banke
donio je 15. siječ­nja 2003.

## ODLUKU

### O OBVEZNOM UPISU BLAGAJNIČKIH ZAPISA HRVATSKE NARODNE BANKE

OPĆA
ODREDBA

Članak 1.

Ovom
odlukom propisuju se uvjeti i kriteriji za provođe­nje obveznog upisa blagajničkih
zapisa Hrvatske narodne banke nominiranih u kunama (u nastavku teksta: blagajnički
zapisi).

Obvezan
upis blagajničkih zapisa iz stavka 1. ovog članka dužna je izvršiti banka koja
ostvari rast plasmana iznad razine utvrđene člankom 2. ove odluke.

KRITERIJI ZA OBVEZNI UPIS BLAGAJNIČKIH ZAPISA

Članak
2.

Obvezni
upis blagajničkih zapisa dužna je izvršiti ona banka koja tijekom jedne
kalendarske godine ostvari rast plasmana u usporedbi sa sta­njem istih plasmana
na dan 31. prosinca prethodne godine, i to:

• ako u razdob­lju od 1. siječ­nja do 31. ožujka
ostvari stopu rasta plasmana veću od 4%;

• ako u razdob­lju od 1. siječ­nja do 30. lip­nja
ostvari stopu rasta plasmana veću od 8%;

• ako u razdob­lju od 1. siječ­nja do 30. rujna
ostvari stopu rasta plasmana veću od 12%;

• ako u razdob­lju od 1. siječ­nja do 31. prosinca
ostvari stopu rasta plasmana veću od 16%.

U slučaju
pripaja­nja ili spaja­nja banaka rast plasmana banke nakon statusnih promjena
utvrđuje se na teme­lju konsolidiranih podataka, polazeći od pretpostavke kao
da su banke koje su sudjelovale u pripaja­nju, odnosno spaja­nju, bile jedna
banka na dan 31. prosinca prethodne godine.

DEFINICIJA PLASMANA KOJI SE UKLJUČUJU U OSNOVICU

Članak
3.

Pod
plasmanima u smislu ove odluke podrazumijeva se određeni dio aktive i određene
izvanbilančne potencijalne obveze banke.

Pod
stavkama aktive koje se u smislu ove odluke smatraju plasmanima podrazumijeva
se ukupna aktiva iskazana u zad­njem retku bilance prema obrascu BS-2 Statističkog
izvješća banaka, uvećana za iznos rezervacija za identificirane i
neidentificirane gubitke po plasmanima te zatim uma­njena za s­ljedeće stavke:

•
gotovina,

•
depoziti kod Hrvatske narodne banke,

•
depoziti kod banaka (domaćih i stranih)

•
trezorski zapisi Ministarstva financija i blagajnički zapisi Hrvatske narodne
banke,

•
vrijednosni papiri Republike Hrvatske,

• krediti
odobreni Republici Hrvatskoj,

•
materijalna imovina (uma­njena za akumuliranu amortizaciju).

Pod
izvanbilančnim potencijalnim obvezama koje se u smislu ove odluke također
smatraju plasmanima, podrazumijevaju se one potencijalne obveze koje se
iskazuju u Statističkom izvješću prema Obrascu BS/IBS-3 u redcima: garancije,
akreditivi, mjenice, okvirni krediti i i obveze financira­nja.

IZRAČUNAVANJE OSNOVICE

Članak
4.

Osnovicu
koja služi za izračun iznosa obveznog upisa blagajničkih zapisa čini pozitivna
razlika između sta­nja plasmana iz članka 3. ove odluke na kraju obračunskog
razdob­lja i sta­nja istih plasmana na dan 31. prosinca prethodne godine uvećanog
za iznos koji se dobije primjenom stope za odgovarajuće razdob­lje iz članka 2.
ove odluke.

Stopa obveznog upisa blagajniČkih zapisa

Članak
5.

Banka
koja ostvari poveća­nje plasmana iznad razine iz članka 2. ove odluke obvezna
je upisati blagajničke zapise u visini od 200% od osnovice utvrđene u skladu s člankom
4. ove odluke.

IZVJEŠĆIVANJE HRVATSKE NARODNE BANKE

Članak
6.

Bez
obzira na intenzitet i smjer promjene razine plasmana iz članka 3. ove odluke,
svaka je banka dužna utvrditi nastale promjene između sta­nja plasmana na dan
31. ožujka, 30. lip­nja, 30. rujna i 31. prosinca tekuće godine u odnosu na sta­nje
istih plasmana na dan 31. prosinca prethodne godine (poveća­nje/sma­nje­nje),
te o nastalim promjenama dostaviti izvješće Hrvatskoj narodnoj banci.

Kraj­nji
rokovi za dostav­lja­nje izvješća iz stavka 1. ovog članka jesu 15 dana nakon
isteka obračunskog razdob­lja, odnosno do 15. trav­nja, 15. srp­nja i 15.
listopada tekuće godine te do 15. siječ­nja godine koja slijedi iza godine na
koju se odnosi izvješće.

Pojedino
razdob­lje održava­nja nepromije­njenog iznosa obvezno upisanih blagajničkih
zapisa traje tri mjeseca, i to: od 15. trav­nja do 14. srp­nja, 15. srp­nja do
14. listopada, 15. listopada tekuće godine do 14. siječ­nja iduće godine te od
15. siječ­nja do 14. trav­nja godine koja slijedi iza godine na koju se odnosi
obvezan upis blagajničkih zapisa.

Ako
kraj­nji rok iz stavka 2. i 3. ovog članka ističe neradnoga dana (subota, nedje­lja,
blagdan), rok se pomiče na prvi s­ljedeći radni dan.

IZVRŠENJE
OBVEZNOG UPISA BLAGAJNIČKIH ZAPISA

Članak
7.

Banka
koja u obračunskom razdob­lju ostvari porast plasmana iznad razine utvrđene člankom
2. ove odluke dužna je prvoga dana razdob­lja iz članka 6. stavak 3. ove odluke
upisati (kupiti) blagajničke zapise u iznosu (zaokruženom na iznos iskazan u
tisućama kuna) utvrđenom u skladu s člancima 4. i 5. ove odluke.

Hrvatska
narodna banka će izdavati blagajničke zapise iz stav­ka 1. ovog članka na rok
koji odgovara rokovima iz članka 6. stavak 3. ove odluke, uz godiš­nju kamatnu
stopu od 0,50%.

Hrvatska
narodna banka neće otkup­ljivati blagajničke zapise iz ovog članka prije isteka
roka na koji su izdani niti će ih uzimati u zalog kod odobrava­nja lombardnih
kredita, a banka koja ih je kupila ne može ih prije roka dospijeća prodati
drugoj osobi.

ISPLATA I OBNAVLJANJE OBVEZNOG UPISA BLAGAJNIČKIH
ZAPISA

Članak
8.

Nakon
isteka jednog razdob­lja održava­nja obvezno upisanog iznosa blagajničkih
zapisa, Hrvatska narodna banka će otkupiti od banke sve dospjele blagajničke
zapise ako banka nema obvezu ponovnog upisa blagajničkih zapisa za iduće razdob­lje.

Ako
nakon isteka jednog razdob­lja održava­nja banka ima obvezu ponovnog upisa
blagajničkih zapisa te ako je iznos ponov­nog upisa ma­nji od dospjelog iznosa
blagajničkih zapisa, Hrvatska narodna banka će doznačiti banci razliku između
dospjelog iznosa i iznosa koji je banka dužna ponovno upisati.

Ako
nakon isteka jednog razdob­lja održava­nja banka ima ob­vezu ponovnog upisa
blagajničkih zapisa te ako je iznos ponov­nog upisa veći od dospjelog iznosa
blagajničkih zapisa, banka je dužna doznačiti Hrvatskoj narodnoj banci razliku
između iznosa ponovnog upisa i dospjelog iznosa blagajničkih zapisa.

KAZNENA
ODREDBA

Članak
9.

Ako
banka ne upiše blagajničke zapise u skladu s ovom odlukom, odnosno ako ne održava
potrebnu razinu plasmana u obvezne blagajničke zapise ili nepravilno obračuna
iznos u visini koje­g je dužna izvršiti upis blagajničkih zapisa, na razliku do
propisanog iznosa banka je dužna platiti naknadu koja se plaća na obveznu pričuvu
koja nije izdvojena u skladu s propisima.

PRIJELAZNE I ZAVRŠNE ODREDBE

Članak
10.

Ova
odluka stupa na snagu danom objave u »Narodnim novinama«.

Prvo
izvješće prema ovoj odluci banke su dužne dostaviti do 15. trav­nja 2003. za
obračunsko razdob­lje od 1. siječ­nja do 31. ožujka 2003.

Ova se
odluka ne odnosi na stambene štedionice.

O. br.
12-020/01-03/ŽR
Zagreb, 15. siječ­nja 2003.

Guverner
Hrvatske narodne banke
**dr. sc. Že­ljko Rohatinski,** v. r.

Odluka, NN 10/2003-146